Valongo prieplauka

Valongo prieplauka () – buvęs dokas Brazilijos miesto Rio de Žaneiro uosto rajone, tarp dabartinių Koeljo ir Kastro bei Sakaduros Kabralo gatvių. Nuo 1811 iki 1850 m. ši prieplauka buvo pagrindinis vergų įvežimo iš Afrikos į Braziliją taškas – iš viso per Valongą pergabenta ~900 000 afrikiečių.Valongo Wharf Archaeological Site, unesco.org

Dabar iš doko tėra likusios archeologų atkastos liekanos – senasis sluoksnis menkas, vyrauja 1843 m. pastatyta Imperatorienės prieplauka, skirta priimti Brazilijos imperatoriaus Pedro II žmonai Terezai Kristinai. 1911 m., vykdant miesto pertvarką, prieplauka atsidūrė po žeme.Cais do Valongo é candidato a Patrimônio da Humanidade . Ministério da Cultura do Brasil.

2017 m. Valongo prieplauka, dėl savo istorinės svarbos, kaip pirmoji Amerikos žemės vieta, kur išlipdavo Brazilijon plaukę vergai, paskelbta UNESCO pasaulio paveldo objektu.

 Šaltiniai 

Kategorija:Rio de Žaneiras
Kategorija:Brazilijos archeologinės vietos